proxectonos/corpus_dominio_legal_administrativo_tmp huggingface dataset:
DECRETO 5/2014, do 23 de xaneiro, polo que se dispón o cesamento de Manuel Puga Pereira como presidente do Consello Social da Universidade de Santiago de Compostela.
Consellería de Cultura, Educación e Ordenación Universitaria — II. Autoridades e persoal — 24/01/2014

O título IV da Lei 6/2013, do 13 de xuño, do Sistema universitario de Galicia, regula os consellos sociais das universidades públicas.
En virtude do artigo 79.1 da Lei 6/2013, do 13 de xuño, do Sistema universitario de Galicia, os membros dos consellos sociais cesarán, entre outras causas, por expiración do período de mandato. Unha vez finalizado o período de mandato do presidente do Consello Social da Universidade de Santiago de Compostela e no uso das atribucións conferidas pola Lei 1/1983, do 22 de febreiro, reguladora da Xunta e da súa Presidencia, logo da deliberación do Consello da Xunta de Galicia na súa reunión do día vinte e tres de xaneiro de dous mil catorce,
Artigo único
Que cese Manuel Puga Pereira como presidente do Consello Social da Universidade de Santiago de Compostela por expiración do período de mandato, agradecéndolle os servizos prestados.
Disposición derradeira
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, vinte e tres de xaneiro de dous mil catorce
DECRETO 6/2014, do 23 de xaneiro, polo que se nomea presidente do Consello Social da Universidade de Santiago de Compostela a José María Arias Mosquera.
Consellería de Cultura, Educación e Ordenación Universitaria — II. Autoridades e persoal — 24/01/2014

O título IV da Lei 6/2013, do 13 de xuño, do Sistema universitario de Galicia, regula os consellos sociais das universidades públicas.
En virtude do establecido nos artigos 77.4 e 83.1 da Lei 6/2013, do 13 de xuño, do Sistema universitario de Galicia, por proposta do conselleiro de Cultura, Educación e Ordenación Universitaria do 23 de xaneiro de 2014 e no uso das atribucións conferidas pola Lei 1/1983, do 22 de febreiro, reguladora da Xunta e da súa Presidencia, logo da deliberación do Consello da Xunta de Galicia na súa reunión do vinte e tres de xaneiro de dous mil catorce,
Artigo único
Nomear presidente do Consello Social da Universidade de Santiago de Compostela a José María Arias Mosquera.
Disposición derradeira
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, vinte e tres de xaneiro de dous mil catorce
RESOLUCIÓN do 21 de abril de 2014 pola que se crea un ficheiro de datos de carácter persoal.
Universidade de Vigo — III. Outras disposicións — 30/04/2014

O artigo 20 da Lei orgánica 15/1999, do 13 de decembro, de protección de datos de carácter persoal (LOPD), establece que a creación, modificación ou supresión dos ficheiros das administracións públicas só se poderá facer por medio de disposición xeral publicada no
Boletín Oficial del Estado
ou diario oficial correspondente.
Co fin de dar cumprimento ao mandato legal do artigo 20 da LOPD, sobre creación e modificación de ficheiros que conteñan datos de carácter persoal xestionados pola Universidade, asegurar aos administrados o exercicio dos seus lexítimos dereitos, e tendo cumprido os trámites establecidos na Lei 8/2001, do 13 de xullo, e o Decreto 99/2002, de 1 de xullo, esta reitoría
Primeiro. De conformidade co previsto no artigo 20 da LOPD, e para os efectos previstos, créase o ficheiro sinalado no anexo indicando o nivel de medidas de seguridade correspondente, en aplicación do Real decreto 1720/2007, de desenvolvemento da LOPD.
Segundo. O ficheiro que se indica no anexo rexerase polas disposicións xerais e instrucións que se sinalan, e estará sometido, en todo caso, ás normas legais e aos regulamentos de superior rango que lle sexan aplicables.
Terceiro. Ademais das cesións previstas, pódense realizar cesións sempre que se recollan nunha norma ou para os efectos de remitirlles os datos aos servizos estatísticos, tanto estatais como autonómicos, para o desenvolvemento das funcións propias destes servizos e entidades, e cos límites establecidos pola lei.
Cuarto. Esta resolución entrará en vigor o día seguinte ao da súa publicación no
Diario Oficial de Galicia
.
Vigo, 21 de abril de 2014
RESOLUCIÓN do 17 de marzo de 2014 pola que se publica o plan de estudos da titulación oficial de máster universitario en Innovación Industrial e Optimización de Procesos (código RUCT 4314034).
Universidade de Vigo — III. Outras disposicións — 24/04/2014

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (ACSUG).
Establecido o carácter oficial do título por Acordo do Consello de Ministros do 21 de febreiro de 2014 (publicado no BOE do 11 de marzo de 2014 por Resolución da Secretaría Xeral de Universidades do 28 de febreiro de 2014).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, de acordo co comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e conforme o artigo 26 do Real decreto 861/2010, de 2 de xullo.
Esta reitoría
Publicar o plan de estudos conducente á obtención do título de máster universitario en Innovación Industrial e Optimización de Procesos (código RUCT 4314034) que se recolle no anexo a esta resolución.
Vigo, 17 de marzo de 2014
Rama de coñecemento: Ciencias Sociais e Xurídicas.
Universidade participante: Vigo.
Cadro 1. Distribución de créditos ECTS segundo o tipo de materia.
Cadro 2. Materias, créditos e módulos do máster.
Para a obtención do título de máster universitario en Innovación Industrial e Optimización de Procesos (código RUCT 4314034) o alumnado deberá superar os 60 ECTS de que consta o máster.
RESOLUCIÓN do 17 de marzo de 2014 pola que se publica o plan de estudos da titulación oficial de máster universitario en Nutrición (2ª edición).
Universidade de Vigo — III. Outras disposicións — 24/04/2014

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (ACSUG).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011 por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, de acordo co comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e conforme o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Nutrición (2ª edición) que se recolle no anexo a esta resolución.
Vigo, 17 de marzo de 2014
Rama de coñecemento: Ciencias da Saúde.
Universidade participante: Vigo.
Cadro 1. Distribución de créditos ECTS segundo o tipo de materia.
Cadro 2. Materias, créditos e módulos do máster.
Para a obtención do título de máster universitario en Nutrición (2ª edición), o alumnado deberá superar os 60 ECTS de que consta o máster. O alumnado de Enxeñaría Agroalimentaria deberá superar 60 ECTS obrigatorios, 6 optativos e 15 do traballo fin de máster.
RECURSO de inconstitucionalidade número 1424/2014.
Tribunal Constitucional — I. Disposicións xerais — 15/04/2014

O Pleno do Tribunal Constitucional, por providencia do 8 de abril actual, acordou admitir a trámite o recurso de inconstitucionalidade núm.1424/2014, promovido polo presidente do Goberno contra os artigos 1; 2.2 b), c) e d); 5.3; 5.5; 5.6; 5.7; 6.2; 7.2; 8; 12.2; 12.3; 12.4; 13; 14.1 a), b) e c); 14.2; 15.2 a), b), d), f), g) e h); 15.3; 17.1; 17.2; 18; 19.2 a) e c); o título V e as disposicións adicional primeira e transitoria primeira da Lei 3/2013, do 20 de maio, de impulso e ordenación das infraestruturas de telecomunicacións de Galicia.
Faise constar que o presidente do Goberno invocou o artigo 161.2 da Constitución, o que produce a suspensión da vixencia e a aplicación dos preceptos impugnados desde a data de interposición do recurso –7 de marzo de 2014–, para as partes do proceso, e desde a publicación do correspondente edicto no Boletín Oficial del Estado para os terceiros.
Madrid, 8 de abril de 2014
DECRETO 47/2014, do 24 de abril, polo que se nomea reitor magnífico da Universidade de Vigo o profesor doutor Salustiano Mato de la Iglesia.
Consellería de Cultura, Educación e Ordenación Universitaria — II. Autoridades e persoal — 25/04/2014

A Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril, regula no seu artigo 20 a forma de elección do reitor e dispón que será nomeado polo órgano correspondente da comunidade autónoma.
Pola súa banda, os estatutos da Universidade de Vigo, aprobados polo Decreto 7/2010, do 14 de xaneiro, dispoñen, no seu artigo 57, que o reitor será elixido pola comunidade universitaria mediante elección directa e sufraxio universal libre e secreto e nomeado pola Xunta de Galicia.
En virtude do disposto no artigo 20.2 da Lei orgánica de universidades e no artigo 57 dos estatutos da Universidade de Vigo, o día 23 de xaneiro de 2014 foron convocadas eleccións a reitor/a da Universidade de Vigo e celebradas o pasado día 1 de abril de 2014.
Recibida na Consellería de Cultura, Educación e Ordenación Universitaria certificación da Universidade de Vigo en que consta que na sesión da Comisión Electoral do día 7 de abril de 2014 foi proclamado definitivamente reitor electo o profesor doutor Salustiano Mato de la Iglesia.
Na súa virtude, en uso das atribucións que me confire a Lei 1/1983, do 22 de febreiro, reguladora da Xunta e da súa Presidencia, por instancia da Universidade de Vigo, por proposta do conselleiro de Cultura, Educación e Ordenación Universitaria e logo de deliberación do Consello da Xunta de Galicia na súa reunión do día vinte e catro de abril de dous mil catorce,
Artigo único
Nomear reitor magnífico da Universidade de Vigo o profesor doutor Salustiano Mato de la Iglesia.
Santiago de Compostela, vinte e catro de abril de dous mil catorce
RESOLUCIÓN do 17 de marzo de 2014 pola que se publica o plan de estudos da titulación oficial de máster universitario en Economía, Mercados Financeiros e Empresa.
Universidade de Vigo — III. Outras disposicións — 25/04/2014

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (ACSUG).
Establecido o carácter oficial do título por Acordo do Consello de Ministros do 21 de febreiro de 2014 (publicado no BOE do 11 de marzo de 2014 por Resolución da Secretaría Xeral de Universidades do 28 de febreiro de 2014).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial do Estado (BOE) e no Diario Oficial de Galicia (DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, de acordo co comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e conforme o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Economía, Mercados Financeiros e Empresa que se recolle no anexo a esta resolución.
Vigo, 17 de marzo de 2014
Rama de coñecemento: Ciencias Sociais e Xurídicas.
Universidade participante: Vigo.
Cadro 1. Distribución de créditos ECTS segundo o tipo de materia
Cadro 2. Materias, créditos e módulos do máster.
Para a obtención do título de máster universitario en Economía, Mercados Financeiros e Empresa, o alumnado deberá superar os 60 ECTS de que consta o máster.
RESOLUCIÓN do 1 de abril de 2014, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 24/2013, do 26 de decembro, do sector eléctrico.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/04/2014

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 1 de abril de 2014
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do día 21 de marzo de 2014, adoptou o seguinte acordo:
1º. Iniciar negociacións para resolver as discrepancias manifestadas en relación cos artigos 9, 14, 16.4, 17.6, 33.4, 39.3, 43.4 e 5, 50, 51; as disposicións adicionais décima, décimo primeira e décimo cuarta; e as disposicións derradeiras segunda e terceira da Lei 24/2013, do 26 de decembro, do sector eléctrico.
2º. Designar un grupo de traballo para propoñer á Comisión Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir este acordo no Boletín Oficial del Estado e no Diario Oficial de Galicia.
Madrid, 21 de marzo de 2014
CORRECCIÓN de erros. Resolución do 6 de marzo de 2014, da Secretaría Xeral de Política Lingüística, pola que se convocan as probas para a obtención dos certificados de lingua galega, niveis Celga 1, 2, 3 e 4, no ano 2014 (ED114A).
Consellería de Cultura, Educación e Ordenación Universitaria — III. Outras disposicións — 25/04/2014

Advertidos erros de transcrición na Resolución do 6 de marzo de 2014, publicada no
Diario Oficial de Galicia
número 48, do 11 de marzo, cómpre facer as seguintes correccións:
Na páxina 10.409, no segundo parágrafo do punto 3), onde di: «... a comisión de avaliación continuará con elas no día seguinte ...», debe dicir: «... a comisión de avaliación continuará con elas o/s día/s que determine a Comisión Central de Avaliación».
Na páxina 10.414, punto 10.1, onde di: «Esta proba terá unha duración... e será realizada por dous técnicos avaliadores», debe dicir: «Esta proba terá unha duración... e será realizada por un ou dous técnicos avaliadores».
Na páxina 10.414, punto 10.2, onde di: «Esta proba terá unha duración... e será realizada por dous técnicos avaliadores», debe dicir: «Esta proba terá unha duración... e será realizada por un ou dous técnicos avaliadores».
Na páxina 10.414, punto 10.3, onde di: «Esta proba terá unha duración... e será realizada por dous técnicos avaliadores», debe dicir: «Esta proba terá unha duración... e será realizada por un ou dous técnicos avaliadores».
Na páxina 10.415, punto 10.4, onde di: «Esta proba terá unha duración... e será realizada por dous técnicos avaliadores», debe dicir: «Esta proba terá unha duración... e será realizada por un ou dous técnicos avaliadores».
Esta corrección de erros non modifica o prazo de presentación das solicitudes.
RESOLUCIÓN do 1 de abril de 2014, da Dirección Xeral de Relacións Institucionais e Parlamentarias, pola que se ordena a publicación do acordo da Comisión Bilateral de Cooperación Administración Xeral do Estado-Comunidade Autónoma de Galicia en relación coa Lei 11/2013, do 26 de decembro, de orzamentos xerais da Comunidade Autónoma de Galicia para o ano 2014.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/04/2014

Consonte o establecido no artigo 33 da Lei orgánica 2/1979, do 3 de outubro, do Tribunal Constitucional, modificado pola Lei orgánica 1/2000, do 7 de xaneiro, esta dirección xeral dispón a publicación do acordo que figura como anexo a esta resolución.
Santiago de Compostela, 1 de abril de 2014
A Comisión Bilateral de Cooperación Administración Xeral do Estado-Comunidade Autónoma de Galicia, na súa reunión do día 21 de marzo de 2014, adoptou o seguinte acordo:
1º. Iniciar negociacións para resolver as discrepancias manifestadas en relación co artigo 67.un da Lei 11/2013, do 26 de decembro, de orzamentos xerais da Comunidade Autónoma de Galicia para o ano 2014.
2º. Designar un grupo de traballo para propoñer á Comisión Bilateral de Cooperación a solución que proceda.
3º. Comunicar este acordo ao Tribunal Constitucional para os efectos previstos no artigo 33.2 da Lei orgánica do Tribunal Constitucional, así como inserir este acordo no Boletín Oficial del Estado e no Diario Oficial de Galicia.
Madrid, 21 de marzo de 2014
CORRECCIÓN de erros. Orde do 4 de abril de 2014 pola que se establecen as bases reguladoras para a concesión, en réxime de concorrencia competitiva, das axudas aos investimentos en transformación e comercialización de produtos procedentes da pesca, do marisqueo e da acuicultura, cofinanciadas co Fondo Europeo de Pesca nun 75 %, e se convocan para o exercicio 2014.
Consellería do Medio Rural e do Mar — III. Outras disposicións — 25/04/2014

Advertidos erros no texto da dita orde, publicada no Diario Oficial de Galicia número 71, do 11 de abril de 2014, cómpre facer a oportuna corrección:
Na páxina 16468, artigo 13.4, onde di: «Anexo I, de solicitude de axuda».
Debe dicir: «Anexo I, de solicitude de axuda asinado cos datos da primeira folla debidamente cubertos».
A publicación desta corrección de erros non modifica o prazo de presentación de solicitudes sinalado no artigo 12 da citada Orde do 4 de abril de 2014.
RESOLUCIÓN do 21 de xaneiro de 2014 pola que se dá publicidade aos convenios de colaboración subscritos por este ente público no terceiro cuadrimestre do ano 2013.
Instituto Enerxético de Galicia — III. Outras disposicións — 29/01/2014

Para os efectos previstos no artigo 11.1º da Lei 4/2006, do 30 de xuño, de transparencia e de boas prácticas na Administración pública galega (DOG nº 136, do 14 de xuño), acórdase dar publicidade aos convenios de colaboración subscritos polo Instituto Enerxético de Galicia no segundo cuadrimestre do ano 2013 e que se relacionan no anexo a esta resolución.
Santiago de Compostela, 21 de xaneiro de 2014
ORDE do 31 de decembro de 2013 pola que se modifica, no relativo ás anualidades, a Orde do 29 de abril de 2013 pola que se establecen as bases reguladoras para a concesión, en réxime de concorrencia competitiva, das axudas aos investimentos en transformación e comercialización de produtos procedentes da pesca, do marisqueo e da acuicultura, cofinanciadas co Fondo Europeo da Pesca nun 75 %, e se convoca para o exercicio 2013 o devandito procedemento.
Consellería do Medio Rural e do Mar — III. Outras disposicións — 29/01/2014

A Orde da Consellería do Medio Rural e do Mar do 20 de abril de 2013 (DOG núm. 89, do 10 de maio) establece as bases reguladoras e convoca para 2013 as axudas para os investimentos en transformación e comercialización de produtos procedentes da pesca, do marisqueo e da acuicultura, cofinanciadas co Fondo Europeo de Pesca nun 75 %.
No artigo 3.7 da citada orde detállase a aplicación orzamentaria e o importe económico previsto nas anualidades 2013 e 2014 para o financiamento das ditas axudas, da seguinte forma: 5.000.000 de euros para a anualidade 2013 e 10.000.000 de euros para a anualidade 2014.
Tendo en conta as especiais circunstancias que dificultaron a tramitación destas axudas, o tempo transcorrido na tramitación para a aprobación das solicitudes de axuda e a imposibilidade dunha resolución para a totalidade dos expedientes con tempo suficiente para a xustificación dos investimentos por parte dos beneficiarios na anualidade 2013, faise necesario un reaxuste da dotación orzamentaria consignada inicialmente para a concesión das mencionadas axudas sen variar o importe total da orde.
En consecuencia e, de acordo co disposto no artigo 30.1.3 do Estatuto de autonomía de Galicia e en uso das competencias que me confire a Lei 1/1983, do 22 de febreiro, de normas reguladoras da Xunta de Galicia e da súa Presidencia,
Artigo único
Modifícase o artigo 3, punto 7, da Orde do 20 de abril de 2013, que establece as axudas para a transformación e comercialización de produtos da pesca convocadas para o ano 2013, que queda redactado como segue:
7. Para o ano 2013 as axudas concederanse con cargo á aplicación orzamentaria 12.30.723A.771.1 que figura dotada no orzamento de gastos da Consellería do Medio Rural e do Mar para 2013, aprobado pola Lei 2/2013, do 27 de febreiro, de orzamentos xerais da Comunidade Autónoma de Galicia para ese ano. Os importes máximos das subvencións que se concedan no dito exercicio orzamentario ascenderán a 15.000.000,00 de euros distribuídos nas seguintes anualidades:
– Anualidade 2013: 1.500.000,00 de euros.
– Anualidade 2014: 13.500.000,00 de euros.
Disposición adicional única
O reaxuste das anualidades previstas no artigo único desta orde non afecta o prazo de presentación de solicitudes establecido na Orde do 29 de abril.
Disposición derradeira única
A presente orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 31 de decembro de 2013
RESOLUCIÓN do 15 de xaneiro de 2014, da Dirección Xeral de Desenvolvemento Pesqueiro, pola que se dá publicidade ás axudas concedidas ao abeiro da Orde do 16 de marzo de 2011 (Diario Oficial de Galicia número 57, do 22 de marzo) pola que se establecen as bases reguladoras para a concesión de axudas para proxectos ao abeiro dos plans estratéxicos zonais aprobados pola Consellería do Mar aos grupos de acción costeira (financiadas polo Fondo Europeo da Pesca), modificada pola Orde do 5 de xullo de 2012 (Diario Oficial de Galicia número 143, do 27 de xullo) e pola Orde do 16 de xullo de 2013 (Diario Oficial de Galicia número 137, do 19 de xullo) na segunda proposta da convocatoria de 2013.
Consellería do Medio Rural e do Mar — III. Outras disposicións — 29/01/2014

De conformidade co establecido no artigo 15.1 da Lei 9/2007, do 13 de xuño, de subvencións de Galicia, a disposición adicional primeira da orde reguladora dispón: «A Consellería do Mar publicará no
Diario Oficial de Galicia
as axudas concedidas con suxeición a esta orde, indicando o programa e crédito orzamentario a que se imputan, o beneficiario, a cantidade concedida e a finalidade da subvención».
Na súa virtude,
Ordenar a publicación no
Diario Oficial de Galicia
das axudas concedidas con cargo ás aplicacións orzamentarias 12.31.723B.770.0 e 12.31.723B.780.0 para a concesión de axudas para proxectos ao abeiro dos plans estratéxicos zonais aprobados pola Consellería do Medio Rural e do Mar aos grupos de acción costeira na segunda proposta da convocatoria de 2013, cofinanciadas nun 75 % polo Fondo Europeo da Pesca.
Santiago de Compostela, 15 de xaneiro de 2014
CORRECCIÓN de erros. Orde do 23 de decembro de 2013 pola que se establecen as bases reguladoras para a concesión de axudas ás pemes para o financiamento de actuacións destinadas á prevención, protección, mellora e coñecemento ambiental, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2007-2013, ao tempo que se fai pública a súa convocatoria para o ano 2014.
Consellería de Medio Ambiente, Territorio e Infraestruturas — III. Outras disposicións — 29/01/2014

Advertidos erros na orde publicada no Diario Oficial de Galicia número 12, do luns 20 de xaneiro de 2014, cómpre realizar as seguintes correccións:
Na páxina 1935, artigo 4, número 2, letra a), onde di: «Investimentos das empresas solicitantes co fin de acadar unha redución das emisións á atmosfera ou unha mellora da calidade do aire que se poidan encadrar nun dos tres subgrupos de actuacións que se sinalan a seguir:»; debe dicir: «Investimentos das empresas solicitantes co fin de acadar unha redución das emisións á atmosfera ou unha mellora da calidade do aire que se poidan encadrar nun dos dous subgrupos de actuacións que se sinalan a seguir:».
Na páxina 1944, artigo 7, número 1, letra a.2), no punto 1), ao referirse ao contido da memoria técnica que se deberá remitir, concretamente no segundo guión, onde di: «(...) O cálculo da redución das emisións distintas dos GEI deberá estar debidamente xustificado, e para os efectos do seu cómputo considerarase o período anual comprendido entre o 1 de xaneiro e o 31 de decembro de 2014.»; debe dicir: «(...) O cálculo da redución das emisións distintas dos GEI deberá estar debidamente xustificado, e para os efectos do seu cómputo considerarase o período anual comprendido entre o 1 de xaneiro e o 31 de decembro de 2013.».
Na páxina 1949, artigo 9, número 1, primeiro guión, no punto cuarto onde di: «Auditoría para a determinación da pegada de carbono en produto (...)»; debe dicir: «Auditoría para a determinación da pegada de carbono corporativa ou dun produto da empresa».
Na páxina 1963, artigo 15, número 7, onde di: «Cando se trate de actuacións dirixidas á realización dunha auditoría para a determinación da pegada de carbono en produto (...)»; debe dicir: «Cando se trate de actuacións dirixidas á realización dunha auditoría para a determinación da pegada de carbono corporativa ou dun produto da empresa (...)».
RESOLUCIÓN do 24 de xaneiro de 2014 pola que se ordena a publicación do Acordo do Consello da Xunta de Galicia do 23 de xaneiro de 2014, polo que se aproba a modificación da relación de postos de traballo do organismo autónomo Instituto Galego de Estatística.
Consellería de Facenda — III. Outras disposicións — 29/01/2014

A aprobación da modificación da relación de postos de traballo do organismo autónomo Instituto Galego de Estatística xustifícase polas necesidades organizativas e funcionais deste.
En consecuencia, por proposta do organismo autónomo Instituto Galego de Estatística, unhas vez consultadas as organizacións sindicais presentes na Mesa Xeral de Negociación da Comunidade Autónoma e na Comisión de Persoal, o Consello da Xunta de Galicia, na súa reunión do día 23 de xaneiro de 2014, adoptou o seguinte
Primeiro. Apróbase a modificación da relación de postos de traballo do organismo autónomo Instituto Galego de Estatística, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 23 de xaneiro de 2014, relativo á aprobación da modificación da relación de postos de traballo do organismo autónomo Instituto Galego de Estatística, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013, sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 24 de xaneiro de 2014
RESOLUCIÓN do 20 de xaneiro de 2014, da Secretaría Xeral para o Deporte, pola que se dá publicidade aos convenios de colaboración subscritos por esta secretaría coas federacións deportivas galegas no ano 2013.
Vicepresidencia e Consellería de Presidencia, Administracións Públicas e Xustiza — III. Outras disposicións — 29/01/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos.
En consecuencia, e para lle dar cumprimento a esa obriga,
Artigo único
Dar publicidade á relación de convenios de colaboración subscritos pola Secretaría Xeral para o Deporte coas federacións deportivas galegas durante o ano 2013, que se incorpora como anexo a esta resolución.
Santiago de Compostela, 20 de xaneiro de 2014
CORRECCIÓN de erros. Decreto 201/2013, do 27 de decembro, polo que se establece o currículo do ciclo formativo de grao medio correspondente ao título de técnico en Electromecánica de Maquinaria.
Consellería de Cultura, Educación e Ordenación Universitaria — I. Disposicións xerais — 14/04/2014

Advertidos erros no citado decreto publicado no DOG nº 67, do luns 7 de abril de 2014, cómpre facer as oportunas correccións:
Na páxina 15316, na táboa do anexo IV B), onde di:
debe dicir:
Na páxina 15318, na columna denominada «Módulo profesional» do anexo VII, onde di: «MP0718. Circuitos eléctricos e electrónicos», debe dicir: «MP0718. Circuitos eléctricos, electrónicos e de confortabilidade».
RESOLUCIÓN do 17 de marzo de 2014 pola que se publica o plan de estudos da titulación oficial de máster universitario en Fotónica e Tecnoloxías do Láser (2ª edición).
Universidade de Vigo — III. Outras disposicións — 16/04/2014

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (ACSUG).
Establecido o carácter oficial do título por Acordo do Consello de Ministros do 15 de abril de 2011 (publicado no BOE do 11 de maio de 2011 por Resolución da Secretaría Xeral de Universidades do 26 de abril de 2011).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, de 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, de acordo co comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e conforme o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Fotónica e Tecnoloxías do Láser (2ª edición) que se recolle no anexo a esta resolución.
Vigo, 17 de marzo de 2014
Rama de coñecemento: Enxeñaría e Arquitectura.
Universidades participantes: Vigo, Santiago de Compostela e A Coruña.
Cadro 1. Distribución de créditos ECTS segundo o tipo de materia.
Cadro 2. Materias, créditos e módulos do máster
Para a obtención do título de máster universitario en Fotónica e Tecnoloxías do Láser (2ª edición), o alumnado deberá superar os 60 ECTS de que consta o máster.
RESOLUCIÓN do 17 de marzo de 2014 pola que se publica o plan de estudos da titulación oficial de máster universitario en Enxeñaría Informática (2ª edición).
Universidade de Vigo — III. Outras disposicións — 16/04/2014

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (ACSUG).
Establecido o carácter oficial do título por Acordo do Consello de Ministros do 8 de marzo de 2013 (publicado no BOE do 23 de abril de 2013 pola Resolución da Secretaría Xeral de Universidades de 2 de abril de 2013).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, de acordo co comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e conforme o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Enxeñaría Informática (2ª edición) que se recolle no anexo a esta resolución.
Vigo, 17 de marzo de 2014
Rama de coñecemento: Enxeñaría e Arquitectura.
Universidade participante: Vigo.
Cadro 1. Distribución de créditos ECTS segundo o tipo de materia.
Cadro 2. Materias, créditos e módulos do máster.
Para a obtención do título de máster universitario en Enxeñaría Informática (2ª edición), o alumnado deberá superar os 90 ou 120 ECTS de que consta o máster, de acordo coas seguintes condicións de terminación:
RESOLUCIÓN do 17 de marzo de 2014 pola que se publica o plan de estudos da titulación oficial de máster universitario en Innovación Industrial e Optimización de Procesos (2ª edición) (código RUCT 4310396).
Universidade de Vigo — III. Outras disposicións — 16/04/2014

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (ACSUG).
Establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro de 2010 pola Resolución da Secretaría Xeral de Universidades do 9 de febreiro de 2010).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, de acordo co comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e conforme o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Innovación Industrial e Optimización de Procesos (2ª edición) que se recolle no anexo a esta resolución.
Vigo, 17 de marzo de 2014
Rama de coñecemento: Ciencias Sociais e Xurídicas.
Universidade participante: Vigo.
Cadro 1. Distribución de créditos ECTS segundo o tipo de materia.
Cadro 2. Materias, créditos e módulos do máster.
Para a obtención do título de máster universitario en Innovación Industrial e Optimización de Procesos (2ª edición), o alumnado deberá superar os 60 ECTS de que consta o máster.
RESOLUCIÓN do 17 de marzo de 2014 pola que se publica o plan de estudos da titulación oficial de máster universitario en Políticas Comunitarias e Cooperación Territorial (2ª edición).
Universidade de Vigo — III. Outras disposicións — 16/04/2014

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (ACSUG).
Establecido o carácter oficial do título por Acordo do Consello de Ministros do 11 de outubro de 2012 (publicado no BOE do 29 de novembro de 2012 pola Resolución da Secretaría Xeral de Universidades do 9 de novembro de 2012).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, de acordo co comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e conforme o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Políticas Comunitarias e Cooperación Territorial (2ª edición) que se recolle no anexo a esta resolución.
Vigo, 17 de marzo de 2014
Rama de coñecemento: Ciencias Sociais e Xurídicas.
Universidades participantes: Vigo e Minho.
Cadro 1. Distribución de créditos ECTS segundo o tipo de materia.
Cadro 2. Materias, créditos e módulos do máster.
Para a obtención do título de máster universitario en Políticas Comunitarias e Cooperación Territorial (2ª edición), o alumnado deberá superar os 60 ECTS de que consta o máster.
CORRECCIÓN de erros. Orde do 27 de marzo de 2014 pola que se establecen as bases reguladoras das axudas para o fomento da contratación dos seguros agrarios na Comunidade Autónoma de Galicia e se convocan para o ano 2014.
Consellería do Medio Rural e do Mar — III. Outras disposicións — 16/04/2014

Advertido un erro na dita orde, publicada no Diario Oficial de Galicia número 68, do martes 8 de abril de 2014, cómpre efectuar a seguinte corrección:
Na páxina 15651, no final do anexo I, a partir do punto 2.2., onde di:
2.2. Seguros de retirada e destrución.
(1) Ovina, caprina, porcina, aviar, cunícola, equina, piscícola e acuícola, cérvidos e camélidos.
Subvencións aplicables:
Debe dicir:
2.2. Seguros de retirada e destrución.
(1) Ovina, caprina, porcina, aviar, cunícola, equina, piscícola e acuícola, cérvidos e camélidos.
RESOLUCIÓN do 3 de abril de 2014 pola que se redistribúen os créditos orzamentarios por tipo de destinatario para o exercicio 2014 das axudas do Igape ao Programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional.
Instituto Galego de Promoción Económica — III. Outras disposicións — 14/04/2014

Mediante Resolución do 20 de maio de 2013 publicouse o acordo do Consello de Dirección do Instituto Galego de Promoción Económica que aprobou as bases reguladoras das axudas do Igape ao programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional (DOG nº 107, do 6 de xuño de 2013) e procedeuse á súa convocatoria para o exercicio 2013, en réxime de concorrencia competitiva, en colaboración coa Axencia Galega de Innovación (GAIN).
Na dita resolución, no seu punto cuarto, establécese a súa dotación orzamentaria, así como que o director xeral do Igape poderá ampliar os créditos e modificar as partidas orzamentarias, logo de declaración de dispoñibilidade dos créditos nos termos referidos no artigo 30.2 do Decreto 11/2009, mediante resolución publicada para o efecto.
Mediante Resolución do 17 de decembro de 2013 ampliouse o crédito para que puidesen ser atendidas todas as solicitudes (DOG nº 242, do 19 de decembro).
Tendo en conta o volume de solicitudes recibidas e tratando de dar resposta á ampla demanda de axuda, parece oportuno redistribuír os créditos orzamentarios segundo os destinatarios das axudas establecidas nestas bases.
Na súa virtude e de conformidade coas facultades que teño conferidas,
Único. Redistribúense os créditos orzamentarios por tipo de destinatario para as axudas do Igape ao Programa de apoio á innovación das pequenas e medianas empresas en Galicia (Programa Innoempresa), cofinanciado polo Fondo Europeo de Desenvolvemento Rexional (DOG nº 107, de 6 de xuño de 2013), que quedan establecidos da seguinte forma:
Santiago de Compostela, 3 de abril de 2014
RESOLUCIÓN do 4 de abril de 2014 pola que se ordena a publicación do Acordo do Consello da Xunta de Galicia do 3 de abril de 2014 polo que se aproba a modificación da relación de postos de traballo da Vicepresidencia e Consellería de Presidencia, Administracións Públicas e Xustiza.
Consellería de Facenda — III. Outras disposicións — 14/04/2014

A aprobación da modificación da relación de postos de traballo da Vicepresidencia e Consellería de Presidencia, Administracións Públicas e Xustiza xustifícase polas necesidades organizativas e funcionais da Vicepresidencia e da consellería.
En consecuencia, por proposta da Vicepresidencia e Consellería de Presidencia, Administracións Públicas e Xustiza, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 3 de abril de 2014, adoptou o seguinte
Primeiro. Apróbase a modificación da relación de postos de traballo da Vicepresidencia e Consellería de Presidencia, Administracións Públicas e Xustiza, nos termos que se sinalan no anexo a este acordo.
Segundo. A cobertura polo sistema de libre designación do posto abaixo sinalado ampárase na aplicación do disposto no Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, por tratarse dun posto de especial responsabilidade por exercer a representación institucional da Xunta de Galicia ao substituír o delegado/a nos casos de vacante, ausencia ou enfermidade e por prestarlle asesoramento e asistencia técnica e administrativa.
Terceiro. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 3 de abril de 2014, relativo á aprobación da modificación da relación de postos de traballo da Vicepresidencia e Consellería de Presidencia, Administracións Públicas e Xustiza, coa finalidade de cumprir o dito acordo, de conformidade coa Orde da Consellería de Facenda do 8 de xullo de 2013 sobre delegación de competencias na Dirección Xeral da Función Pública (DOG núm. 136, do 18 de xullo), dispoño que se publique no
Diario Oficial de Galicia
como anexo a esta resolución.
Santiago de Compostela, 4 de abril de 2014
Na vixente relación de postos de traballo da Vicepresidencia e Consellería de Presidencia, Administracións Públicas e Xustiza prodúcense as seguintes modificacións:
CORRECCIÓN de erros. Resolución do 13 de marzo de 2014 pola que se ordena a publicación da relación de postos de traballo de persoal funcionario de administración e servizos desta universidade.
Universidade de Vigo — III. Outras disposicións — 15/04/2014

Detectado erro na Resolución reitoral da Universidade de Vigo, do 13 de marzo de 2014, publicada no Diario Oficial de Galicia número 56, do 21 de marzo, mediante a que se ordena a publicación da relación de postos de traballo do persoal funcionario de administración e servizos desta universidade, procédese á súa corrección, de xeito que:
Primeiro. Na páxina 12096. Campus de Ourense-Campus Norte.
Onde di:
Debe dicir:
Segundo. Na páxina 12097. Campus de Ourense-Campus Sur, incluír a seguinte fila:
RESOLUCIÓN do 3 de abril de 2014, da Dirección Xeral de Innovación e Xestión da Saúde Pública, pola que se fai pública a realización dun curso homologado de nivel básico para a obtención do carné de aplicador/manipulador de biocidas.
Consellería de Sanidade — III. Outras disposicións — 15/04/2014

A Orde do 30 de xullo de 1997, conxunta das consellerías de Agricultura, Gandaría e Montes e de Sanidade e Servizos Sociais, polo que se establece na Comunidade Autónoma de Galicia a normativa reguladora para a homologación de cursos de capacitación para realizar tratamentos con praguicidas, así como para a obtención do carné de manipuladores destes produtos, establece no seu artigo 8.6 que os ministerios de Agricultura, Pesca e Alimentación e de Sanidade e Consumo comunicarán, aos organismos responsables na Comunidade Autónoma, a homologación dos ditos cursos e no seu artigo 9 a obrigatoriedade de que o organismo oficial responsable publique no
Diario Oficial de Galicia
a información correspondente a cada curso que se vai a realizar.
En consecuencia, anúnciase a realización dun curso de aplicador/manipulador de biocidas, nivel básico, homologado polas direccións xerais de Saúde Pública do Ministerio de Sanidade e Política Social e de Agricultura do Ministerio de Medio Ambiente, Rural e Mariño, solicitado pola entidade Biocontrol y Calidad Alimentaria S.L.U, de acordo coas seguintes bases:
1. Denominación do curso:
Curso para a capacitación de aplicadores/manipuladores de produtos biocidas. Nivel básico.
2. Entidade organizadora:
Biocontrol y Calidad Alimentaria, S.L.U.
3. Data:
Os días 10, 24 e 31 de maio de 2014.
4. Lugar de realización:
Asociación de Empresarios do Polígono Industrial do Salnés.
Polígono do Salnés Sete Pías, parcela 101, Edificio Multiusos.
36630 Cambados (Pontevedra).
5. Número de prazas:
30 alumnos.
6. Dirixido a:
Todo o persoal auxiliar das empresas que apliquen e/o manipulen produtos biocidas de uso ambiental e na industria alimentaria, non clasificados como moi tóxicos, e persoal de establecementos.
7. Criterios de selección:
Por rigorosa orde de recepción de inscricións.
8. Presentación de solicitudes:
Solicitude segundo o modelo do anexo.
9. Programa:
10. Certificado de superación do curso:
É obrigatoria a asistencia a todas as sesións do curso. Finalizado este, a entidade organizadora realizará as probas pertinentes que avalíen os coñecementos adquiridos polos alumnos e en caso de superalas expedirá o certificado correspondente co cal poderá solicitar á Dirección Xeral de Innovación e Xestión da Saúde Pública da Consellería de Sanidade, o carné de aplicador/manipulador de biocidas, nivel básico.
Santiago de Compostela, 3 de abril de 2014
RESOLUCIÓN do 17 de marzo de 2014 pola que se publica o plan de estudos da titulación oficial de máster universitario en Tradución para a Comunicación Internacional.
Universidade de Vigo — III. Outras disposicións — 21/04/2014

Obtida a verificación do plan de estudos polo Consello de Universidades, logo do informe positivo da Axencia para a Calidade do Sistema Universitario de Galicia (ACSUG).
Establecido o carácter oficial do título por Acordo do Consello de Ministros do 21 de febreiro de 2014 (publicado no BOE de 11 de marzo de 2014 por Resolución da Secretaría Xeral de Universidades do 28 de febreiro de 2014).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no Boletín Oficial del Estado (BOE) e no Diario Oficial de Galicia (DOG), neste caso, do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, de acordo co comunicado do 14 de outubro de 2008, da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas, e conforme o artigo 26 do Real decreto 861/2010, do 2 de xullo.
Esta reitoría
Publicar o plan de estudos conducente á obtención do título de máster universitario en Tradución para a Comunicación Internacional que se recolle no anexo a esta resolución.
Vigo, 17 de marzo de 2014
Rama de coñecemento: Artes e Humanidades.
Universidade participante: Vigo.
Cadro 1. Distribución de créditos ECTS segundo o tipo de materia.
Cadro 2. Materias, créditos e módulos do máster.
Para a obtención do título de máster universitario en Tradución para a Comunicación Internacional, o alumnado deberá superar os 60 ECTS de que consta o máster.